טרור בסוריה

הטרור בסוריה הוא תופעה הנמשכת עשורים רבים, שבעיקרה החלה מהשתלטות משטר הבעת' בראשות חאפז אל-אסד במהפכה הצבאית ב-1963. במהלך שלטונו הטוטליטרי, המשטר נקט בצורות שונות של טרור מדינתי כגון טיהורים אתניים, גירושי אוכלוסייה כפויים, טבח והוצאות להורג על מנת לדכא התנגדות. שיא הטרור המדינתי היה בשנות ה-70 וה-80 עם דיכוי אכזרי של מרידות אסלאמיות, שהגיע לשיאו בטבח חמה ב-1982 שגבה עשרות אלפי קורבנות. עם פרוץ האביב הערבי בסוריה ב-2011, כוחות הביטחון דיכאו באלימות קיצונית את ההפגנות, מה שהסלים את המשבר למלחמת אזרחים.

== היסטוריה ==
=== תחת חאפז אל-אסד ===
==== מרד איסלאמיסטי ====
מ-1976 עד 1982, איסלאמיסטים סונים נלחמו בממשל של מפלגת הבעת' בסוריה במה שהוגדר על ידי המפלגה הסוציאליסטית הערבית בעת' כ"מסע ארוך של טרור"<ref>Seale, Patrick, Asad, the Struggle for the Middle East, University of California Press, 1989, p.336-7</ref> האחים המוסלמים הואשמו בטרור על ידי הממשלה, אף על פי שהמורדים השתמשו בשמות כמו "כת'איב מוחמד" (פלנגות מוחמד, החל בחמה ב-1965) לציון ארגונם. לאחר הכיבוש הסורי של לבנון ב-1976 נרצחו מספר קצינים סוריים בולטים ועובדי ממשלה, כמו גם "אנשי מקצוע, רופאים, מורים", רוב הקורבנות היו עלווים, "שהצביע על כך שהרוצחים יעדו את הקהילה" אך "אף אחד לא יכול היה להיות בטוח מי עומד מאחורי" הרציחות. בין הקורבנות הידועים יותר היו:<ref name=":0">Wright, Robin, Dreams and Shadows: the Future of the Middle East, Penguin Press, 2008, p. 243</ref>
* מפקד מחנה חמה, קולונל עלי חיידר, נרצח באוקטובר 1976.
* רקטור אוניברסיטת דמשק, ד"ר מוחמד אל-פדל, נרצח בפברואר 1977.
* מפקד גדוד טילים, תא"ל אבד אל חמיד רוזוג, נרצח ביוני 1977.
* ד"ר אברהים נעמה, נרצח במרץ 1978
* מנהל ענייני משטרה במשרד הפנים, קולונל אחמד חליל, נרצח באוגוסט 1978
* התובע הציבורי של בית המשפט העליון לביטחון המדינה, נרצח באפריל 1979.
* רופאו האישי של נשיא סוריה, חאפז אסד, הנוירולוג ד"ר מוחמד שחאדה חליל, שנרצח באוגוסט 1979.<ref name=":0" />

הרציחות הללו הובילו לטבח ב-17 ביוני 1979 של חניכים בבית הספר לתותחנות בחאלב. ביום זה חבר בצוות בית הספר, קפטן אברהים יוסף, אסף את החניכים בחדר האוכל ואז הכניס את המחבלים שירו על החניכים. לפי הדו"ח הרשמי נהרגו 32 צעירים.<ref name=":0" />

===== הפורעים =====
לפי חלק מהמקורות, המורדים האחים המוסלמים בסוריה קיבלו סיוע מממשלת ירדן בשיתוף פעולה עם הפלנגות הלבנונים, וצבא דרום לבנון.<ref>Seale, Patrick, Asad, the Struggle for the Middle East, University of California Press, 1989, p.334-6</ref><ref>Robert Dreyfuss: The Devils Game: How the United States Unleashed Fundamentalist Islam. 2005.</ref><ref>interview with Asad, Damascus, 12 May 1985 quoted in Seale, Patrick, Asad, the Struggle for the Middle East, University of California Press, 1989, p. 334-6</ref>

צבא דרום לבנון לכאורה הקים מחנות לסייע באימון המורדים האחים המוסלמים. גם סוריה החזיקה כוחות בלבנון. הממשל הסורי הלאומני הערבי תמך בהפלת הממשל הירדני המלוכני, התומך במערב.

==== פיצוצים ב-1986 ====
ב-1986 סדרת פיצוצים, בעיקר ברחבי בירת דמשק, גרמה למאות נפגעים. סוכני הבעת' העיראקים הואשמו במעשים.

=== תחת בשאר אל-אסד ===
==== שנות ה-2000 ====
ב-28 בספטמבר 2008, לפחות 17 אנשים נהרגו ו-14 נפצעו מפיצוץ מכונית בפרברי בירת סוריה, דמשק. המטרה של הפיצוץ לא הייתה ברורה, אך הוא התרחש ליד מקדש שיעי.<ref></ref> קצת יותר משנה לאחר מכן (ב-3 בדצמבר 2009) פיצוץ נוסף הרג לפחות שלושה אנשים כאשר אוטובוס התפוצץ בפרבר של דמשק.

==== במהלך מלחמת האזרחים בסוריה ====
הממשל הסורי טען שפעולות כוחות הביטחון נגד מלחמת האזרחים בסוריה היו תגובה לתקיפות חמושות מצד "כנופיות טרור",<ref name="hrw"></ref><ref>[http://www.cbsnews.com/8301-202_162-57452444/syria-claims-it-has-retaken-key-rebel-village/ Syria claims it has retaken key rebel village]| cbsnews.com| 13 June 2012</ref> טענה שנדחתה על ידי קבוצות זכויות אדם מערביות וממשלות מערביות.<ref name="hrw" /><ref></ref><ref></ref><ref></ref><ref></ref>

לפחות 80 פיגועי התאבדות נרשמו במדינה עד סוף נובמבר 2012. גם הממשל וגם האופוזיציה האשימו זה את זה בביצוע הפיגועים. אל-נוסרה קיבלה אחריות על 57 מהם. לפחות פיגוע אחד נטען כנקמה על תקיפות הממשל הסורי באזורי מגורים ונשא גם גוון דתי: "אנו אומרים למשטר הזה: הפסק את הטבח נגד העם הסוני. אם לא, תשא בחטא העלווים. מה שיבוא יהיה יותר קטסטרופלי, בעזרת האל."<ref>[https://news.yahoo.com/militant-video-claims-deadly-syria-bombings-082157372.html Militant video claims deadly Syria bombings] By BEN HUBBARD | Associated Press |12 May 2012</ref>

הממשל הסורי עצמו הואשם בטרור או בטרור ממלכתי. ב-5 בספטמבר 2012 ראש ממשלת טורקיה רג'פ טאיפ ארדואן אמר ש"המשטר הסורי הפך למשטר של טרור ממלכתי. סוריה עוברת סאגה הומניטרית עצומה. לצערי, כרגיל, הקהילה הבינלאומית רק צופה בטבח, במסע הרג ובהשמדת המוסלמים."<ref>[https://www.google.com/hostednews/ap/article/ALeqM5j1CsmNBKrtuAtKddohapawXoVJ5g?docId=4629f047424f454daaefe86e7e193c7d Turkey accuses Syria of 'state terrorism'] By ELIZABETH A. KENNEDY, Associated Press| 5 September 2012</ref>

== קישורים חיצוניים ==
* [http://www.danielpipes.org/article/1064 "טרור: הקשר הסורי"], מאת דניאל פייפס
* [http://www.lgic.org/en/help_syria_terrorism.php אירועי טרור סוריים]

== הערות שוליים ==

סוריה
קטגוריה:סוריה: צבא וביטחון